Šilalės rajono savivaldybės teisės aktų

projektų antikorupcinio

vertinimo taisyklių

2 priedas

**AIŠKINAMASIS RAŠTAS**

**Šilalės rajono savivaldybės administracijos Turto valdymo ir ekonomikos skyrius**

(Savivaldybės įstaigos, struktūrinio padalinio pavadinimas)

**DĖL UŽDAROSIOS AKCINĖS BENDROVĖS „ŠILALĖS ŠILUMOS TINKLAI“ ŠILUMOS KAINŲ DEDAMŲJŲ TRETIESIEMS ŠILUMOS BAZINĖS KAINOS DEDAMŲJŲ GALIOJIMO METAMS NUSTATYMO**

(sprendimo projekto pavadinimas)

**1. Parengto sprendimo projekto tikslai.**

Nustatyti Uždarajai akcinei bendrovei „Šilalės šilumos tinklai“ šilumos kainų dedamąsias tretiesiems šilumos bazinės kainos dedamųjų galiojimo metams pagal kurias kiekvieną mėnesį bus perskaičiuojama šilumos kaina.

 **2. Kas inicijavo, kokios priežastys paskatino ir kuo vadovaujantis parengtas sprendimas.**

 Sprendimo projektas parengtasvadovaujantis Lietuvos Respublikos vietos savivaldos įstatymo 16 straipsnio 2 dalies 37 punktu, 18 straipsnio 1 dalimi, Lietuvos Respublikos šilumos ūkio įstatymo 32 straipsnio 7 dalies 1 punktu, Šilumos kainų nustatymo metodika, patvirtinta Valstybinės kainų ir energetikos kontrolės komisijos (toliau – Komisija) 2009 m. liepos 8 d. nutarimu Nr. O3-96 „Dėl Šilumos kainų nustatymo metodikos“, Valstybinės kainų ir energetikos kontrolės komisijos 2014 m. liepos 28 d. nutarimu Nr. O3-338 „Dėl uždarosios akcinės bendrovės „Šilalės šilumos tinklai“ šilumos bazinės kainos dedamųjų nustatymo“ ir atsižvelgiant į Uždarosios akcinės bendrovės ,,Šilalės šilumos tinklai“ (toliau – Bendrovė) 2017 m. sausio 30 d. raštą Nr.1-064,,Dėl šilumos ir karšto vandens kainų dedamųjų perskaičiavimo projekto tretiesiems šilumos bazinės kainos dedamųjų galiojimo metams“.

Šilumos bazinės kainos dedamosios bendrovei nustatytos Valstybinės kainų ir energetikos kontrolės komisijos 2014 m. liepos 28 d. nutarimu Nr. O3-338 „Dėl Uždarosios akcinės bendrovės ,,Šilalės šilumos tinklai“ šilumos bazinės kainos dedamųjų nustatymo“ ir 2014 m. liepos 28 d. nutarimu Nr. O3-337 „Dėl Uždarosios akcinės bendrovės ,,Šilalės šilumos tinklai“ karšto vandens kainos dedamųjų nustatymo“ bei 2014 m. rugsėjo 15 d. nutarimu Nr. O3-793. Šilumos bazinės kainos dedamosios, atsižvelgiant į Šilalės rajono savivaldybės tarybos 2014 m. sausio 31 d. sprendimą Nr.T1-19 ,,Dėl Uždarosios akcinės bendrovės ,,Šilalės šilumos tinklai“ šilumos bazinės kainos dedamųjų nustatymo galiojimo laikotarpio pasirinkimo“, nustatytos penkerių metų laikotarpiui, t.y. iki 2019 m. liepos 31 d.

 Šilalės rajono savivaldybės taryba 2014 m. rugpjūčio 21 d. sprendimu Nr.T1-176 „Dėl Uždarosios akcinės bendrovės „Šilalės šilumos tinklai“ šilumos kainų dedamųjų pirmiesiems šilumos bazinės kainos dedamųjų galiojimo metams nustatymo“ šilumos bazinės kainos dedamąsias nustatė pirmiesiems bazinių kainų galiojimo metams. Kainos įsigaliojo ir pradėtos taikyti nuo 2014 m. spalio 1 d.

Antriesiems bazinių kainų galiojimo metams kainos nustatytos Šilalės rajono savivaldybės tarybos 2015 m. liepos 30 d. sprendimu Nr. T1-193 „Dėl uždarosios akcinės bendrovės „Šilalės šilumos tinklai“ šilumos kainų dedamųjų antriesiems šilumos bazinės kainos dedamųjų galiojimo metams nustatymo“, nustatytos, o 2016 m. vasario 18 d. sprendimu Nr. T1-46 „Dėl Šilalės rajono

2

savivaldybės tarybos 2015 m. liepos 30 d. sprendimo Nr. T1-193 „Dėl uždarosios akcinės bendrovės „Šilalės šilumos tinklai“ šilumos kainų dedamųjų antriesiems šilumos bazinės kainos dedamųjų galiojimo metams nustatymo“ pakeitimo“ bei 2016m. balandžio 28 d. sprendimu Nr. T1-139 „Dėl Šilalės rajono savivaldybės tarybos 2015 m. liepos 30 d. sprendimo Nr. T1-193 „Dėl uždarosios akcinės bendrovės „Šilalės šilumos tinklai“ šilumos kainų dedamųjų antriesiems šilumos bazinės kainos dedamųjų galiojimo metams nustatymo“ pakeitimo“ duomenys dėl šilumos kainų dedamųjų patikslinti. Kainos įsigaliojo ir pradėtos taikyti nuo 2016 m. gegužės 1 d.

**ŠILUMOS KAINŲ DEDAMŲJŲ PERSKAIČIAVIMAS TRETIESIEMS ŠILUMOS BAZINĖS KAINOS GALIOJIMO METAMS**

Bendrovė atliko perskaičiavimą ir 2017 m. sausio 30 d. raštu Nr.1-064,,Dėl šilumos ir karšto vandens kainų dedamųjų perskaičiavimo projekto tretiesiems šilumos bazinės kainos dedamųjų galiojimo metams“ Savivaldybei ir Komisijai šilumos ir karšto vandens kainų dedamųjų

skaičiavimo projektus tretiesiems šilumos bazinės kainos dedamųjų galiojimo metams ir dokumentus, reikalingus skaičiavimams pagrįsti.

Šilumos kainos dedamųjų perskaičiavimo ir patikslinimo ataskaitinis laikotarpis 2016 m. I – 2016 m. IV ketv.

Šilumos bazinės kainos pastovioji dedamoji perskaičiuojama atsižvelgiant į efektyvumo koeficiento įtaką, pagaminto ir realizuoto šilumos kiekio neatitikimą, investicijų grąžos pokyčius ir į kitus, nuo Ūkio subjektų valios nepriklausančių veiksnių nulemtus sąnaudų pokyčius.

Projekcinės 2017 m. vasario mėn. šilumos kainos palyginimas pagal dedamąsias pateiktas lentelėje.

lentelė. Galiojančios bei apskaičiuotos projekcinės 2017 m. vasario mėn. šilumos kainos (be PVM) dedamosios

|  |  |  |  |  |  |
| --- | --- | --- | --- | --- | --- |
| Eil. Nr. | Kainos dedamosios | Mato vnt. | Šilumos kaina, apskaičiuota pagal galiojančias dedamąsias | Perskaičiuota projekcinė šilumos kaina | Pokytis su galiojančia kaina |
| **1.** | **Šilumos kaina:** | **euro ct/kWh** | **4,99** | **4,56** | **-0,43****(-8,6 proc.)** |
| 1.1. | pastovioji dedamoji | euro ct/kWh | 2,93 | 2,56 | -0,37 |
| 1.2. | kintamoji dedamoji | euro ct/kWh | 2,07 | 2,02 | -0,05 |
| 1.3. | nepadengtos kuro sąnaudos | euro ct/kWh | 0,04 |  | -0,04 |
| 1.4. | Patirtos kuro sąnaudos už laikotarpį 2015 04 01 – 2016 12 31 | euro ct/kWh |  | -0,02 | -0,02 |
| 1.5. | Papildomai gautos šilumos punktų normatyvinio pelno pajamos | euro ct/kWh | -0,05 |  | +0,05 |

Atlikus šilumos kainos dedamųjų perskaičiavimą, projekcinė 2017 m. vasario mėn. šilumos kaina – ***4,56 euro ct/kWh***, palyginus su galiojančia ***4,99 ct/kWh šilumos kaina, mažėja -0,43 euro ct/kWh arba 8,6 proc.:***

* dėl pastoviosios dedamosios kaina mažėja 0,37 ct/kWh,
* dėl kintamosios dedamosios kaina mažėja 0,05 ct/kWh,
* dėl nepadengtų kuro sąnaudų kaina mažėja 0,04 ct/kWh,
* dėl patirtų kuro sąnaudų ir papildomai gautų pajamų neatitikimo kaina mažėja 0,02 ct/kWh,
* dėl papildomai gautos šilumos punktų normatyvinio pelno kaina skiriasi + 0,05 ct/kWh.

 3

 Šiuo sprendimu nustatytos šilumos kainų dedamosios bus pateiktos peržiūrėti Komisijai, radus pažeidimų bus reikalinga juos ištaisytisti.

**KARŠTO VANDENS KAINŲ DEDAMŲJŲ PERSKAIČIAVIMAS**

Karšto vandens kainos dedamosios UAB ”Šilalės šilumos tinklai” nustatytos Valstybinės kainų ir energetikos kontrolės komisijos 2014 m. liepos 28 d. nutarimais Nr. O3-337 „Dėl Uždarosios akcinės bendrovės “Šilalės šilumos tinklai“ karšto vandens kainos dedamųjų nustatymo“ bei 2016 m. balandžio 13 d. nutarimais Nr. O3-95 „Dėl Uždarosios akcinės bendrovės “Šilalės šilumos tinklai“ karšto vandens kainos dedamųjų nustatymo“

UAB „Šilalės šilumos tinklai“ nustatytos karšto vandens kainos pastovioji dedamoji paskutiniojo skaičiavimo metu nustatyta 0,15 Eur/m3.

Karšto vandens kainų dedamųjų apskaičiavimui taikyta apskaičiuotoji projekcinė šilumos kaina.

 Pagal Bendrovės atliktą karšto vandens kainos dedamųjų perskaičiavimą, projekcinė 2017 m. vasario mėn. kaina – **4,52 Eur/m3.**

 Palyginus su galiojančia 4,73 Eur/m3 kaina, karšto vandens kaina mažėja 0,21 Eur/m3 arba 4,44 proc. dėl kintamosios dedamosios dalies.

 Pagal Lietuvos Respublikos šilumos ūkio įstatymą karšto vandens kainų dedamąsias nustato Komisija. Savivaldybės institucijos teikia tik pastabas bei pasiūlymus dėl jų apskaičiavimo bei nustatymo.

 Atsižvelgiant į tai šiuo parengtu sprendimo projektu siūloma pritarti bendrovės perskaičiuotoms karšto vandens kainų dedamosioms.

Uždarosios akcinės bendrovės ,,Šilalės šilumos tinklai“ valdyba 2017 m. vasario 3 d. posėdyje protokolu Nr.1 pritarė šilumos ir karšto vandens kainos dedamųjų perskaičiavimo projektui tretiesiems bazinių kainų galiojimo metams.

 **3. Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta.**

 Nenumatoma.

 **4. Laukiami rezultatai.**

Nustačius Uždarajai akcinei bendrovei „Šilalės šilumos tinklai“ šilumos kainų dedamąsias tretiesiems šilumos bazinės kainos dedamųjų galiojimo metams bus įgyvendintos teisės aktų nuostatos. Šilumos kaina bus perskaičiuojama kiekvieną mėnesį.

**5. Kokie šios srities aktai tebegalioja ir kokius galiojančius aktus būtina pakeisti, papildyti ar pripažinti netekusiais galios, priėmus teikiamą projektą.**

Nėra.

Vyresnioji specialistė Aušra Alijošienė

(pareigos) (parašas, data) (vardas, pavardė)